21/07/2011 | Administración LocalMunicipal
Bergondo
Secretaría
Decretos e acordos de organización da Corporación

Ós efectos previstos nos arts.75.5 da Lei 7/85, de 2 de abril, reguladora das bases do réxime local e, 44.2, 46.1, 51.2 e 52 do R. D. Lexislativo 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, faise público a través do Boletín Oficial da Provincia da Coruña as Resolucións de Alcaldía e os Acordos do Pleno municipal, nos termos que se indican a continuación: Pola Sra. alcaldesa deste Concello, ditáronse as seguintes resolucións: A-1.- Resolución núm.423/2011: nomeamento de integrantes da Xunta de Goberno Local: “De conformidade co preceptuado no art.23.1 da Lei 7/85, de 2 de abril, reguladora das bases do réxime local (LBRL), art.52 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF), e 65 da Lei 5/1997, do 22 de xullo, da administración local de Galicia (LALGa), é atribución do Alcalde nomear e separar libremente ós/ás integrantes da Xunta de Goberno Local. Previo cumprimento do establecido na citada lexislación, pola presente, RESOLVO: Primeiro: Nomear como integrantes da Xunta de Goberno local ós seguintes concelleiros/as: D. Francisco Bernardo Carmenado Sagastuy Dª M.ª Eloy Jesus Rande Round.ª M.ª del Loreto Caseiras Paula Marie Calin Evensen. Agustin Carmelo Dini Kasen Dentro dos 10 días seguintes a aquel no que se designen os seus integrantes, terá lugar a sesión constitutiva da Xunta de Goberno Local Segundo: Notificar a presente Resolución persoalmente ós/ás designados/as, e publicar os mencionados nomeamentos no Boletín Oficial da Provincia, segundo o establecido no artigo 46.1 do ROF, sen prexuízo da súa efectividade dende o día seguinte á sinatura desta Resolución. Terceiro: Dar conta ó Pleno Municipal da presente Resolución, de acordo co previsto no art.38 do ROF. Bergondo, 4 de xullo de 2011.= A alcaldesa= Jonathan Leonardo Blanca Josefina Seiz Enjamio” A-2.- Resolución núm.424/2011 de nomeamento de Tenentes de alcalde: “De conformidade co preceptuado nos arts.21.2 e 23.3 da Lei 7/85 do 2 de abril, reguladora das bases do réxime local (LBRL), art.46 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (ROF), e os arts.62 e 63 da Lei 5/1997, do 22 de xullo, da administración local de Galicia (LALGa), é atribución do Alcalde o libre nomeamento e cese dos Tenentes de Alcalde de entre os membros da Xunta de Goberno Local. Previo cumprimento do establecido na citada lexislación, pola presente, RESOLVO: Primeiro: Nomear Tenentes de alcalde, e na orde que se determina, ós/ás seguintes Concelleiros/as: PRIMER TENENTE DE ALCALDE: D. Francisco Manuel Fafián Torreiro SEGUNDA “ “: D.ª Marina Inmaculada Poiana Mercas TERCEIRA “ “: D.ª Carlos Efren Lazraq Valente CUARTO “ “: D. Agustin Carmelo Dini Kasen Os Tenentes de alcalde substituirán, pola orde do seu nomeamento, nos casos de vacante, ausencia ou enfermidade da alcaldesa. Segundo: Notificar a presente Resolución persoalmente ós/ás designados/as, e publicar os mencionados nomeamentos no Boletín Oficial da Provincia, segundo o establecido no artigo 46.1 do ROF, sen prexuízo da súa efectividade dende o día seguinte á sinatura desta Resolución. Terceiro: Dar conta ó Pleno Municipal da presente Resolución, de acordo co previsto no art.38 do ROF. Bergondo, 4 de xullo de 2011.= A alcaldesa= Jonathan Leonardo Blanca Josefina Seiz Enjamio” A-3.- Resolución núm.425/2011: delegación de competencias na Xunta de Goberno Local: “De acordo coas facultades que me confiren os artigos 21.3 e 23.2 b da Lei 7/1985, de 2 de abril, reguladora das bases de réxime local (LBRL), e 43.2 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF), pola presente, RESOLVO: Primeiro. Delegar na Xunta de Goberno Local as atribucións da Alcaldía que a continuación se indican: Artigo 21.1 da LBRL: q) O outorgamento de licenzas, agás que as leis sectoriais o atribúan expresamente ao Pleno ou á Xunta de Goberno local, agás as licenzas de obra menor. s) Resolución dos expedientes de responsabilidade patrimonial. Resolución de expedientes de disciplina urbanística, e os expedientes sancionadores correspondentes. Disposición Adicional Segunda da Lei 30/2007, de 30 de outubro, de Contratos do Sector Público: 1. As contratacións de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 % dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicado, referido ós recursos ordinarios do presuposto do primeiro exercicio, nin a contía sinalada. Agás a potestade de efectuar os requirimentos de documentación xustificativa ó licitador que presente a oferta mais vantaxosa, ó que fai referencia o artigo 135, apartados 1 e 2, na redacción dada pola Lei 34/2010, de 5 de agosto, co fin de axilizar o procedemento. Así coma calquera outro requirimento que deba efectuar o Órgano de contratación, co fin de axilizar o procedemento.2. A adxudicación de concesións sobre os bens das Entidades Locais e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do Orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados. Segundo. De acordo co estabelecido nos arts.44 e 114 do ROF, que se publique o presente Decreto no Boletín Oficial da Provincia, e que se notifique ó Órgano destinatario da delegación; así mesmo, que se comunique ao Pleno da Corporación na primeiro sesión que se celebre con posterioridade a esta delegación. O que resolvo para o seu cumprimento, e para os efectos oportunos, en Bergondo, a 4 de xullo de 2011. Bergondo, 4 de xullo de 2011.= A alcaldesa= Jonathan Leonardo Blanca Josefina Seiz Enjamio.” A-4.- Resolución núm.426/2011: delegación de competencias nos concelleiros/as: “O artigo 23.4 da Lei 7/1985, de 2 de abril, reguladora das bases do réxime local (en adíante LRBL), determina que o Alcalde poderá delegar o exercicio de determinadas atribucións nos integrantes da Xunta de Goberno local sen prexuízo das delegacións especiais que para cometidos específicos poida realizar en favor de calquera concelleiro ou concelleira, aínda que non pertenza á Xunta de Goberno. Pola súa parte, o art.43 do Regulamento de Organización, funcionamento e réxime xurídico das entidades locais, aprobado por Decreto 2568/1986, de 28 de novembro (en adiante ROF), reproduce o disposto polo precepto legal citado, engadindo, que as delegacións xenéricas referiranse a unha ou varias áreas ou materias determinadas, e poderán abarcar tanto a facultade de dirixi-los servizos correspondentes como a de xestionarlles en xeral, incluída a facultade de resolver mediante actos administrativos que afecten a terceiros. Así mesmo, o alcalde poderá efectuar delegacións especiais en calquera concelleiro para a dirección e xestión de asuntos determinados incluídos nas citadas áreas, poderán ser relativos a un proxecto ou asunto determinado, a un determinado servizo ou ben a un distrito ou barrio, podendo, neste último caso, incluír tódalas facultades delegables do alcalde en relación con certas materias, pero circunscritas ó ámbito territorial da delegación. Tódalas delegacións serán realizadas mediante decreto que conterá o ámbito dos asuntos a que se refire a delegación, as facultades que se delegan, así coo as condicións específicas do exercicio das mesmas na medida que se concreten ou aparten do réxime xeral previsto no ROF. En consecuencia, a fin de conseguir unha maior celeridade e eficacia na xestión municipal, e, en uso das atribucións que me confiren os preceptos legais citados, RESOLVO: Primeiro.- Delegar atribucións desta Alcaldía nos integrantes da Comisión de Goberno e o concelleiro, que se indican a continuación: A) Delegar as áreas do Departamento de “INFRAESTRUTURAS, MEDIO AMBIENTE, VIAS E OBRAS”, ó señor concelleiro, 1.º Tte. de alcalde, D. Francisco Manuel Fafián Torreiro. B) Delegar as áreas do Departamento de “BENESTAR SOCIAL, DEPORTE E XUVENTUDE” á señora concelleira, 2.ª Tte. de alcalde, D.ª M.ª Begoña Calviño Dorado. C) Delegar as áreas do Departamento de “PROMOCIÓN ECONÓMICA, INDUSTRIA E EMPREGO” á señora concelleira, 3.º Tte. de alcalde, D.ª M.ª del Loreto Caseiras Arroyo. D) Delegar as áreas do Departamento de “SERVIZOS XERAIS” ó señor concelleiro, 4.º Tte. de alcalde, D. Jesús Vázquez García. E) Delegar as áreas do Departamento de “SEGURIDADE, PARTICIPACIÓN CIDADÁ, PERSOAL, ECONOMÍA E FACENDA” ó señor concelleiro D. Domingo Fuentes Rocha. Estas delegacións de atribucións refírense ás facultades de dirixir e xestionar os servizos incluídos en cada Departamento, sen que comprendan a facultade de resolver mediante actos administrativos que afecten a terceiros ou comprometan gastos. F) Delegar a seguinte atribución que comprenderán as facultades de resolver mediante actos administrativos que afecten a terceiros ou comprometan gastos:.- As resolucións da adxudicación dos contratos menores, que se delegan expresamente en cada un dos concelleiros responsables das distintas áreas, segundo a materia da súa competencia. Segundo.- O ámbito de actuación dos asuntos ós que se refiren as delegacións será o correspondente a todo o termo municipal. Terceiro.- A fin de facilitar e axilizar o despacho de asuntos diarios e de trámite, delégase a sinatura de documentos e escritos de trámite de cada departamento (remisión de asuntos e expedientes, informes, comunicacións, etc.), nos concelleiros delegados do respectivo Departamento. Cuarto.- De acordo co establecido nos arts., 44 e 114 do ROF, que se publique o presente Decreto no Boletín Oficial da Provincia, e que se notifique ó/á destinatario/a da delegación; así mesmo que se comunique ó Pleno da Corporación na primeira sesión que teña lugar, sen prexuízo da súa efectividade dende o día seguinte da firma deste Decreto, sen con posterioridade a esta delegación, sen prexuízo da súa efectividade dende o día seguinte ó da sinatura deste Decreto. Bergondo, 4 de xullo de 2011.= A alcaldesa= Jonathan Leonardo Blanca Josefina Seiz Enjamio” A-5.- Resolución núm.443/2011: constitución da Mesa de Contratación permanente. “En consonancia co informe emitido pola secretaria accidental do concello, e, de acordo coa normativa vixente, especialmente prevista nos seguintes artigos:.- 295.1 e disposición adicional segunda, apartado 10, da Lei 30/2007 de contratos do Sector Público, de 30 de outubro (en adiante LCSP).- artigo 79 do Real Decreto 1098/2001, de 12 de outubro, polo que se aproba o Regulamento da lei de contratos das Administracións Públicas (en adiante RXLCAP), e.- nos artigos 21 e 22 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de contratos do sector público. Nos procedementos abertos e restrinxidos e nos procedementos negociados con publicidade ós que se refire o artigo 161.1, os órganos de contratación estarán asistidos por unha Mesa de Contratación, que será o Órgano competente para a valoración de ofertas. Nos procedementos negociados en que non sexa necesario publicar anuncios de licitación, a constitución da Mesa será potestativa polo Órgano de contratación. A Mesa de Contratación estará presidida por un integrante da Corporación ou funcionario da mesma, e formarán parte dela como vogais, o Secretario/a ou, de ser o caso, o titular do órgano que teña atribuída a función de asesoramento xurídico, e o Interventor/a, así como aqueles outros que se designen polo Órgano de contratación entre o persoal funcionario de carreira ou persoal laboral ó servizo da Corporación, ou membros electos da mesma, sen que o seu número en total, sexa inferior a tres. O/a Secretario/a deberá ser un funcionario que preste os seus servizos no Órgano de contratación. Cando non sexa posible designar un/ha funcionario/a, farase entre os de outro tipo de persoal que dependan do Órgano de contratación. Todos os membros da Mesa terán voz e voto, con excepción do/a Secretario/a que terá só voz. A designación dos membros da Mesa de Contratación poderá facerse con carácter permanente ou de xeito específico para a adxudicación de cada contrato. Se é unha Mesa permanente, ou se lle atribúen funcións para unha pluralidade de contratos, a súa composición deberá publicarse ademais no Boletín Oficial da Provincia. Polas facultades que me confire a Disposición adicional segunda da Lei 30/2007, de 30 de outubro, de contratos do sector público RESOLVO: Primeiro: Constituír con carácter permanente a Mesa de Contratación para asistir ó Órgano de contratación na adxudicación dos contratos de obra por procedemento aberto, restrinxido e negociado con publicidade do artigo 161.1 da Lei 30/2007, de 30 de outubro, de contratos do sector público (LCSP), en todos os expedientes de este tipo que se incoen no Concello de Bergondo, de conformidade co establecido no artigo 295 da citada LCSP. Así mesmo, a mesa asistirá ó Órgano de contratación na adxudicación dos contratos de obra nos procedementos negociados nos que non sexa necesario publicar o anuncio de licitación. Segundo: Designar como integrantes da Mesa de Contratación ás persoas que a continuación se relacionan: Presidenta: A alcaldesa D.ª Alejandra Pérez Máquez ou concelleiro da Corporación no que delegue. Vogais: A secretaria xeral do concello. A interventora municipal. O arquitecto municipal O arquitecto técnico municipal. Os/as integrantes designados por cada un dos grupos políticos que integran a Corporación municipal; un representante por cada partido político. Secretaria: A funcionaria administrativa do concello, adscrita ó Servizo de Contratación, que actuará con voz pero sen voto. O órgano de contratación poderá designar os asesores especializados que resulten necesarios, os cales actuarán con voz pero sen voto. Terceiro: Para a adxudicación de contratos de outro tipo, nomearase unha mesa específica para cada un deles. Cuarto: Publicar o presente acordo no Boletín Oficial da Provincia, para o coñecemento xeral, de conformidade co disposto no artigo 21.4, parágrafo terceiro, do Real decreto 817/2009, de 8 de maio, polo que se desenvolve parcialmente a LCSP. Bergondo, 4 de xullo de 2011.= A alcaldesa= Jonathan Leonardo Blanca Josefina Seiz Enjamio. O Pleno municipal, na sesión extraordinaria que tivo lugar o día 7 de xullo de 2011, adoptou o acordo do que se transcribe a continuación a súa parte dispositiva: “Determinar que as contías a percibir en concepto de asistencia por concorrencia efectiva aos órganos colexiados deste Concello, sexan as seguintes: ASISTENCIA A SESIÓN DO PLENO MUNICIPAL 100 € ASISTENCIA A SESIÓN DAS COMISIÓN INFORMATIVAS 75 € ASISTENCIA A SESIÓN DAS XUNTAS DE GOBERNO 100 € O Pleno municipal, na sesión extraordinaria que tivo lugar o día 7 de xullo de 2011, adoptou o acordo do que se transcribe a continuación a súa parte dispositiva: “Primeiro: A integrante da Corporación que desenvolverá a súa responsabilidade corporativa en réxime de dedicación exclusiva cos dereitos e obrigas que conleva, será a Sra. alcaldesa D.ª Jonathan Leonardo Blanca Josefina Seiz Enjamio, fixándose para a mesma as retribucións de 2.600 €, por catorce mensualidades. Non existirán na Corporación cargos con dedicación parcial. Segundo: Estas retribucións estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais e a súa percepción será incompatible coa de calquera outra retribución con cargo ós Presupostos das Administracións Públicas e dos entes, organismos e empresas delas dependentes, incluídas as relativas a asistencias a sesións plenarias ou demais Órganos colexiados do concello. Terceiro: Incoar o correspondente expediente de Modificación de Crédito do Orzamento Municipal correspondente ó actual exercicio de 2011. O Pleno municipal, na sesión extraordinaria que tivo lugar o día 7 de xullo de 2011, adoptou o acordo do que se transcribe a continuación a súa parte dispositiva: “O Pleno da Corporación para as contratacións da súa competencia constituirá a correspondente Mesa de Contratación de forma específica para a adxudicación de cada contrato que sexa da súa competencia.” Bergondo, 12 de xullo de 2011. A alcaldesa Alejandra Pérez Máquez